### | | | | --- | --- | | | | | --- | | **Teknik- og Miljøudvalget** 4. februar 2016 Sagsnr. 710-2015-29469 Dok.nr. 710-2015-327947 Sagsbehandler DPHWSO | | 16.                 Vedtagelse af Lokalplan 367 - Rekreativt område ved [adresse] i Ulstrup og Kommuneplantillæg nr. 15 - Åbent

###

|  |  |
| --- | --- |
| Tidl. politisk behandling | BY, 22.09.15, pkt. 130 |
| Forventet sagsgang | TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til endelig
vedtagelse af ”Lokalplan nr. 367 – Rekreativt område ved [adresse] i
Ulstrup og Kommuneplantillæg nr. 15”. Planområdet ligger mellem [adresse] og
[adresse] i den nordlige del af Ulstrup.

Forslaget til
lokalplanen og kommuneplantillægget har været fremlagt i offentlig høring i
perioden 23. september til 18. november 2015.

Ved høringsfristens udløb 18. november 2015 var der
indkommet et høringssvar, som var indsendt af Anna Nørgaard og Boe Kjeldsen, som ejer
Bamsebo Camping, [adresse].

Indsiger ønsker ikke, at der gives mulighed for opførelse af
shelters på [adresse], da det angiveligt vil medføre
omsætningstilbagegang på Campingpladsen

**VURDERING**

Lokalplanforslaget er udarbejdet med henblik på at muliggøre
realisering af ”Visionsplan for Dannebrogspladsen”, som er vedtaget af Byrådet
i september 2014. Heri indgår shelterne, som en integreret del af områdets
funktion og indretning. Visionsplanen er udarbejdet i samarbejde med lokale aktører
i en involverende proces. Realiseringen af visionsplanen er igangsat med afsæt
i et partnerskab med bred lokal og frivillig deltagelse.

Ulstrup Lokalråd har
behandlet sagen på opfordring fra Boe Kjeldsen og indsendt svar til [adresse]
Kommune 9. december 2015. Der er enighed om følgende: ”Ulstrup Lokalråds opgave
er at arbejde til gavn for flest mulige i Ulstrup og omegn. Det gør vi bedst
ved at fastholde projektet som formuleret dvs. med etablering af shelters ved
Dannebrogspladsen. Det gælder om at give nuværende borgere og besøgende de
bedst mulige faciliteter og oplevelser.”

Teknik og Kultur har indhentet udtalelse fra Naturstyrelsen,
idet styrelsen har stor erfaring med primitive overnatningsmuligheder. Naturstyrelsen
har mødt lignende synspunkter fra andre campingpladsejere og udtaler, at ”En
central pointe er, at der erfaringsmæssigt ikke er tale om samme målgruppe.
Derfor er de to overnatningsmuligheder sædvanligvis ikke konkurrenter. Men hvis
et shelter ligger lige udenfor campingpladsen, så kunne shelter-brugere
naturligvis fristes til at bruge campingpladsens faciliteter, og dermed kunne
shelteret reelt være en konkurrent til campingpladsen”. Dannebrogspladsen
ligger ca. 2 km vest for Bamsebo og er derved ikke beliggende lige op til
campingpladsen.

Imidlertid har Naturstyrelsen i tidens løb hørt fra både
campingpladser og brancheorganisationerne, at alternative primitive
overnatningsmuligheder kan øge interessen hos især de unge for senere at
anvende campingpladserne.

Da Naturstyrelsen indførte ”Fri teltning” i visse skove,
besluttede man sig for, at dette ikke måtte ske lige op til campingpladser for
at undgå unødig konflikt. Det erklærede Dansk Camping Union sig meget tilfredse
med og pegede samtidig på, at andre/primitive overnatningsmuligheder kunne
fremme campingkulturen på længere sigt.

Teknik og Kultur anbefaler på denne baggrund, at der ikke
sker ændring af lokalplanforslaget på baggrund af den modtagne indsigelse.

**ØKONOMI**

På byrådsmødet 25. februar 2014 blev der frigivet en samlet
økonomisk anlægsramme på 1,5 mio. kr. til projekt ”Ulstrup ved [adresse]”. De
resterende midler til realiseringen søges via eksterne fonde og puljer, og der
foreligger på nuværende tidspunkt støttetilsagn fra flere kilder til enkeltdele
af det samlede projekt. Den fysiske realisering skal tilrettelægges under hensyn
til de vilkår, der er knyttet til de forskellige støttetilsagn.

Der er afsat 750.000 kr. til etablering af en cirkusplads i
2015. Da anlægget skal koordineres med planlagte ledningsarbejder på samme
areal, overføres midlerne til 2016.

Når anlæggene er realiseret, vil der være udgifter til
drift og vedligeholdelse af de forskellige anlæg. Der foretages allerede i dag
afhentning af affald og rengøring af det offentlige toilet, der er på [adresse].
Derudover vil der med projektets realisering være administration af grejbank
(udstyr til udlån), og vedligeholdelse af anlæggene. Det forventes, at der via
det lokale grønne partnerskab omkring Dannebrogspladsen vil kunne overdrages
konkrete drifts- og vedligeholdelsesopgaver til frivillige aktører.

I forbindelse med realiseringen af visionsplanen er der
udsendt en række ansøgninger om ekstern medfinansiering fra puljer og fonde,
hvori det er forudsat, at shelterpladserne indgår i projektet. Undlades
opførelsen af shelterne, vil der ske reduktion i de meddelte tilsagn fra
Friluftsrådet, samt være risiko for, at andre bidragsydere vil genoverveje
omfanget af deres støtte.

**INDDRAGELSE**

Der er i forbindelse med udarbejdelsen af visionsplanen
afholdt en række møder i maj og juni 2014 med centrale interessenter fra
lokalområdet og Danmarks Naturfredningsforening. Visionsplanen blev 18. juni
2014 præsenteret på et åbent borgermøde på [adresse].

Derefter er der indledt dialog og samarbejde i et lokalt
grønt partnerskab, som arbejder for realisering af visionsplanen for
Dannebrogspladsen.

Laurits Jacobsen og
kommuneplantillægget har været fremlagt i offentlig høring i perioden 23.
september til 18. november 2015.

**INDSTILLING**

Direktøren for Teknik og Kultur indstiller til Byrådet:

1.   At forslag til ”Lokalplan
nr. 367 - Rekreativt område ved [adresse] i Ulstrup og
Kommuneplantillæg nr. 15” vedtages endeligt.

**BESLUTNING**

**Bilag**

|  |  |
| --- | --- |
| Forslag til "Lokalplan 367 - Rekreativt område ved [adresse] i Ulstrup og Kommuneplantillæg nr. 15" | 710-2016-28199 |
| Samlet notat - høring og udtalelser | 710-2016-167 |